L 49/12
SL
Uradni list Evropske unije
16.2.2023
SKLEP SKUPNEGA ODBORA EGP št.
5/2020 z dne 7. februarja 2020 o spremembi Priloge I (Veterinarske in fitosanitarne zadeve) ter Priloge II (Tehnični predpisi, standardi, preskušanje in certificiranje) k Sporazumu EGP [2023/283]
SKUPNI ODBOR EGP JE –
ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP, ob upoštevanju naslednjega: (1)
Izvedbeno Uredbo Komisije (EU) 2019/1981 z dne 28. novembra 2019 o spremembi Izvedbene uredbe (EU) 2019/626 glede seznamov tretjih držav in njihovih regij, iz katerih je dovoljen vnos polžev, želatine in kolagena ter žuželk, namenjenih za prehrano ljudi, v Evropsko unijo (1), je treba vključiti v Sporazum EGP.
(2)
Izvedbeno uredbo Komisije (EU) 2019/2007 z dne 18. novembra 2019 o določitvi pravil za uporabo Uredbe (EU) 2017/625 Evropskega parlamenta in Sveta glede seznamov živali, proizvodov živalskega izvora, zarodnega materiala, živalskih stranskih proizvodov in pridobljenih proizvodov ter sena in slame, za katere velja uradni nadzor na mejnih kontrolnih točkah, in o spremembi Odločbe 2007/275/ES (2) je treba vključiti v Sporazum EGP.
(3)
Izvedbeno uredbo Komisije (EU) 2019/2128 z dne 12. novembra 2019 o pripravi vzorca uradnega spričevala in pravil za izdajo uradnih spričeval za blago, dostavljeno na plovila, ki zapuščajo Unijo, in namenjeno oskrbi ladij ali oskrbi posadke in potnikov ali dostavljeno v vojaško oporišče Nata ali Združenih držav (3), je treba vključiti v Sporazum EGP.
(4)
Izvedbeno uredbo Komisije (EU) 2019/2129 z dne 25. novembra 2019 o določitvi pravil za enotno uporabo pogostosti identifikacijskih in fizičnih pregledov nekaterih pošiljk živali in blaga, ki vstopajo v Unijo (4), je treba vključiti v Sporazum EGP.
(5)
Izvedbeno uredbo Komisije (EU) 2019/2130 z dne 25. novembra 2019 o določitvi podrobnih pravil o postopkih, ki jih je treba izvajati med dokumentacijskimi, identifikacijskimi in fizičnimi pregledi živali in blaga, nad katerimi se izvaja uradni nadzor na mejnih kontrolnih točkah, ter po njih (5), je treba vključiti v Sporazum EGP.
(6)
Izvedbeni sklep Komisije (EU) 2019/2098 z dne 28. novembra 2019 o začasnih zahtevah glede zdravja živali za pošiljke proizvodov živalskega izvora, namenjenih prehrani ljudi, ki izvirajo iz Unije in se vanjo vrnejo, ker je tretja država zavrnila njihov vstop (6), je treba vključiti v Sporazum EGP.
(7)
Izvedbena uredba (EU) 2019/2129 razveljavlja Odločbo Komisije 94/360/ES (7), ki je vključena v Sporazum EGP in jo je zato treba v okviru Sporazuma EGP razveljaviti.
(8)
Izvedbena uredba (EU) 2019/2130 razveljavlja uredbi Komisije (ES) št.
136/2004 (8) in (ES) št.
282/2004 (9), ki sta vključeni v Sporazum EGP in ju je zato treba v okviru Sporazuma EGP razveljaviti.
(1) (2) (3) (4) (5) (6) (7) (8) (9)
UL L 308, 29.11.2019, str. 72.
UL L 312, 3.12.2019, str. 1.
UL L 321, 12.12.2019, str. 114.
UL L 321, 12.12.2019, str. 122.
UL L 321, 12.12.2019, str. 128.
UL L 317, 9.12.2019, str. 111.
UL L 158, 25.6.1994, str. 41.
UL L 21, 28.1.2004, str. 11.
UL L 49, 19.2.2004, str.
11.